pythainlp/thai-wiki-dataset-v4 huggingface dataset:
วินาศกรรมโดยรัฐ

วินาศกรรมโดยรัฐ  หมายถึงการก่อการร้ายหรือความรุนแรงที่กระทำโดยรัฐเพื่อประทุษต่อศัตรูต่างชาติหรือต่อประชาชนของตนเอง 
สารานุกรมบริตานิกาได้นิยามคำว่า terrorism อย่างพื้นๆไว้ว่า "การใช้ความรุนแรงอย่างเป็นระบบแบบแผนเพื่อก่อให้เกิดภาวะความตื่นกลัวในหมู่มวลชนเพื่อหวังผลทางการเมืองประการหนึ่งเป็นพิเศษ" และยังระบุอีกว่า "การเกิดขึ้นของภัยร้าย หรือที่มักเรียกว่าภัยร้ายที่ก่อหรือสนับสนุนโดยรัฐนั้น เกิดจากการอำนวยโดยรัฐบาล หรือบ่อยครั้งโดยคณะบุคคลในรัฐบาล เพื่อประทุษต่อประชาชนของรัฐบาล, ต่อคณะบุคคลในรัฐบาล หรือต่อกลุ่มคนหรือรัฐบาลต่างชาติ"
รุธ เจ เบลคคะลีย์ (Ruth J Blakeley) ศาสตราจารย์ด้านรัฐศาสตร์และความสัมพันธ์ระหว่างประเทศของมหาวิทยาลัยเชฟฟีลด์ ได้วิพากษ์รัฐบาลสหรัฐที่มีส่วนสนับสนุนและเปิดทางให้เกิดวินาศกรรมโดยรัฐไว้ว่า "เป็นการที่รัฐกล่าวหาว่าร้ายอย่างมิชอบต่อบุคคลพวกหนึ่งโดยอ้างหน้าที่ในการปกป้องประชาชน เพื่อทำให้ประชาชนเป้าหมายค่อยๆเกิดความตื่นกลัวต่อบุคคลพวกนั้น" อย่างเช่นในยุคสงครามเย็น สหรัฐเป็นผู้นำในการต่อต้านคอมมิวนิสต์ มีประชาชนที่ถูกรัฐบาลของตน(ที่มีสหรัฐหนุนหลัง)กล่าวหาว่าเป็นคอมมิวนิสต์หลายล้านคนทั่วโลก เหยื่อเหล่านี้ต้องประสบกับการถูกข่มขู่ คุกคาม ทรมาน หรือแม้แต่ถูกสังหาร
สมเด็จพระสังฆราช วัดสวรรคเจดีย์

สมเด็จพระสังฆราช วัดสวรรคเจดีย์ เป็นสมเด็จพระสังฆราชไทยพระองค์สุดท้ายแห่งกรุงศรีอยุธยา สถิต ณ วัดสวรรคเจดีย์
ประวัติ.
ในพระราชพงศาวดาร ฉบับพระราชหัตถเลขา เล่ม 2 หน้า 146 กล่าวไว้ว่า
"“ในกรุงเทพมหานครในเดือน ๘ นั้น สมเด็จพระสังฆราช วัดพระศรีรัตนมหาธาตุ นั้นอาพาธลงดับสูญ ทรงพระกรุณาให้แต่งศพใส่พระโกศไว้ จึงโปรดให้เลื่อนพระเทพมุนี วัดกุฎีดาว ซึ่งเข้ามาอยู่ ณ วัดสวรรคเจดีย์นั้นขึ้นเป็นสมเด็จพระสังฆราช อยู่ได้หกเจ็ดเดือนก็อาพาธดับสูญลงอีก โปรดให้ใส่พระโกศไว้เป็นสองพระโกศ ยังมิได้ปลงพระศพทั้งสองศพด้วยศึกยังติดพระนครอยู่”" 
สำหรับเหตุผลที่ทรงสถาปนาพระเทพมุนี วัดกุฎีดาว เป็นสมเด็จพระสังฆราชนั้น น่าจะเป็นเพราะพระเทพมุนีเป็นพระราชาคณะชั้นผู้ใหญ่เป็นที่เคารพนับถือของพระบรมวงศานุวงศ์ ที่สำคัญคือมีคุณูปการต่อกรุงศรีอยุธยาและมีอายุกาลมากที่สุดในหมู่พระราชาคณะ ดังความ ในพระราชพงศาวดาร ฉบับพระราชหัตถเลขา เล่ม 2 หน้า 125-126 กล่าวไว้ว่า
"“ในเพลาเย็นวันนั้น พระราชาคณะห้ารูป คือ พระธรรมโคดม วัดธรรมิกราชหนึ่ง พระธรรมเจดีย์ วัดสวนหลวงศพสวรรค์หนึ่ง พระพุทธโฆษาจารย์ วัดพุทไธสวรรย์หนึ่ง พระเทพมุนี วัดกุฎีดาวหนึ่ง พระเทพกระวี วัดรามาวาสหนึ่ง แต่พระเทพมุนีนั้นมีวัสสามากกว่าทั้งนั้น เข้ามาพร้อมกันอยู่ ณ ทิมสงฆ์ ครั้งเพลาประมาณ  ทุ่มเศษ จึงมีพระราชบัณฑูรให้มานิมนต์เข้าไป ณ พระตำหนักสวนกระต่าย ตรัสอาราธนาพระราชาคณะทั้งห้ารูป     มีพระเทพมุนีเป็นประธาน ให้ไปว่ากล่าวเล้าโลมเจ้าสามกรมให้มาสมัครสมานสโมสรสามัคคีรสด้วยกันตามพระราชโอวาทตรัสสั่งไว้ และพระราชาคณะทั้งห้าไปเจรจาถึงสองกลับ จนเพลาดึกสามยามเศษจะใกล้รุ่ง เจ้าสามกรมจึงมาเฝ้ากระทำสัตย์ถวายทั้งสามพระองค์”" 
นอกจากนี้ หนังสือโบราณสถานในจังหวัดพระนครศรีอยุธยา เล่ม 2 หน้า 434 กล่าวไว้ว่า 
"“วัดสวรรคเจดีย์ต้องเป็นวัดในพระนคร เมื่อตรวจดูรายชื่อวัดที่ใกล้เคียงกันก็มี วัดสวนหลวง วัดสบสวรรค์หรือวันสวนหลวงสบสวรรค์ วัดสุวรรณาวาส และวัดสุวรรณเจดีย์ วัดสุดท้ายนี้ใกล้เคียงกันมากอยู่หลังวัดราชบูรณะ มีเจดีย์ทรงระฆังองค์ใหญ่ที่เป็นประธาน วัดอาจจะเป็นวัดนี้ก็ได้”" 
ดังนั้น จึงสันนิฐานว่า วัดสุวรรณเจดีย์ที่ตั้งอยู่ในมหาวิทยาลัยเทคโนโลยีราชมงคลสุวรรณภูมิ ศูนย์พระนครศรีอยุธยา วาสุกรีนี้น่าจะเป็นวัดเดียวกันกับวัดสวรรคเจดีย์ ซึ่งเคยเป็นพระอารามอันเป็นที่สถิตของสมเด็จพระสังฆราช และน่าจะเป็นสมเด็จพระสังฆราชพระองค์สุดท้ายแห่งกรุงศรีอยุธยา เพราะภายหลังพระเทพมุนี วัดกุฎีดาว มรณภาพราว 2-3 เดือนจึงเกิดการเสียกรุงศรีอยุธยาครั้งที่สอง (พระเทพมุนี มรณภาพราวเดือน 2-3 ปีกุน พ.ศ. 2310 กรุงศรีอยุธยาเสียแก่พม่า ในวันอังคาร ขึ้น 9 ค่ำ เดือน 5 ปีกุน ตรงกับวันที่ 7 เมษายน พ.ศ. 2310)
คาซีปุระ

คาซีปุระ  เป็นนครในรัฐอุตตรประเทศ ประเทศอินเดีย
คาซีปุระเป็นที่รู้จักจากโรงงานฝิ่นที่ก่อตั้งขึ้นโดยบริษัทอินเดียตะวันออกเมื่อปี ค.ศ. 1820 และยังคงเป็นโรงงานฝิ่นที่ถูกกฎหมายที่ใหญ่ที่สุดของโลก โดยผลิตยาสำหรับในอุตสาหกรรมเภสัชภัณฑ์ระดับโลก คาซีปุระตั้งอยู่ใกล้เขตแดนรัฐอุตตรประเทศ-รัฐพิหาร ราว 80 กิโลเมตรทางทิศตะวันตกของพาราณสี และราว 50 กิโลเมตรของเมืองบักซาร์ (Buxar) ซึ่งเป็นทางเข้าของรัฐพิหาร
ภูมิศาสตร์.
คาซีปุระตั้งอยู่ที่จุดพิกัด อยู่เหนือจากระดับน้ำทะเลโดยเฉลี่ย 62 เมตร
ประชากร.
จากการสำรวจสำมะโนประชากรอินเดียปี ค.ศ. 2011 คาซีปุระมีประชากร 110,698 คน โดยเป็นชาย 58,126 คน และเป็นหญิง 52,572 คน หรือคิดเป็นชายร้อยละ 52.5 ของประชากร และเป็นหญิงร้อยละ 47.5 ของประชากร เมืองคาซีปุระมีค่าเฉลี่ยคนรู้หนังสือร้อยละ 85.46 สูงกว่าค่าเฉลี่ยของทั้งประเทศที่ร้อยละ 74.04 โดยประชากรชายรู้หนังสือร้อยละ 90.61 และประชากรหญิงรู้หนังสือร้อยละ 79.79 
<table style="text-align:left; border-collapse:collapse; width:100%;">
<tr style="background:#Fcd116"><th style="text-align:center;" colspan="5">ศาสนาในเมืองคาซีปุระ</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;">ศาสนา</td>
<td style="width:100px; text-align:left;"></td>
<td colspan="2" style="padding:0 4px; width:1em; text-align:right;">ร้อยละ</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ฮินดู</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">72.33%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อิสลาม</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">26.77%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">คริสต์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.32%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ซิกข์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.11%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ†</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.47%</td>
</tr>
<tr><td colspan="5" style="padding:5px; text-align:left;">จำนวนผู้นับถือศาสนา
</td></tr>
</table>
นเรนทรมณฑล

นเรนทรมณฑล ("นเรนฺทฺรมณฺฑลฺ") เป็นสถาบันที่จัดตั้งขึ้นเมื่อ ค.ศ. 1920 ตามพระราชโองการของพระเจ้าจอร์จที่ 5 แห่งสหราชอาณาจักร ในฐานะจักรพรรดิแห่งอินเดีย เพื่อให้ผู้ปกครองริยาสัต (रियासतें "ริยาสตฺ"; princely state) มีที่ประชุมแสดงความต้องการและความปรารถนาต่อรัฐบาลอาณานิคมบริติชราช (ब्रिटिश राज "บฺริติศราชฺ"; British Raj) สถาบันนี้ดำรงอยู่จนกระทั่งบริติชราชสิ้นสุดลงเมื่อ ค.ศ. 1947
ภาพรวม.
พระเจ้าจอร์จที่ 5 ทรงตั้งนเรนทรมณฑลขึ้นเมื่อ ค.ศ. 1920 ตามพระราชโองการลงวันที่ 23 ธันวาคม ค.ศ. 1919 หลังจากที่ทรงอนุมัติพระราชบัญญัติการปกครองอินเดีย ค.ศ. 1919 (Government of India Act 1919) การจัดตั้งนเรนทรมณฑลนี้เป็นผลมาจากการที่ชาติบริเตนเลิกใช้นโยบายแยกผู้ปกครองท้องถิ่นในอินเดียออกจากกันและออกจากโลกภายนอก
นเรนทรมณฑลประชุมกันครั้งแรกเมื่อวันที่ 8 กุมภาพันธ์ ค.ศ. 1921 เริ่มแรกมีสมาชิก 120 คน ในจำนวนนี้ 108 ตำแหน่งไว้สำหรับผู้แทนรัฐสำคัญ ๆ ซึ่งได้เป็นสมาชิกตามสิทธิอันชอบธรรมของตนเอง ส่วน 12 ตำแหน่งที่เหลือไว้สำหรับผู้แทนรัฐต่าง ๆ อีก 127 รัฐ ทำให้รัฐเล็กรัฐน้อย 327 รัฐไม่มีผู้แทน นอกจากนี้ ผู้ปกครองรัฐสำคัญอย่างรัฐพโรทา (बड़ोदा राज्य "พโรทาราชฺย"; Baroda State), รัฐ ควาลิยัร (Gwalior State), และรัฐโหลการ์ (होलकर "โหลฺการ"; Holkar) ก็ไม่ยอมร่วมนเรนทรมณฑล
ปรกติแล้ว นเรนทรมณฑลประชุมกันปีละครั้ง ประธานที่ประชุม คือ มหาราชยปาล (महाराज्यपाल "มหาราชฺยปาลฺ"; Viceroy of India) นเรนทรมณฑลยังตั้งคณะกรรมาธิการซึ่งประชุมกันค่อนข้างบ่อย
ที่ประชุมของนเรนทรมณฑล คือ อาคารสันสัทภวัน (संसद भवन "สนฺสทฺภวนฺ"; Sansad Bhavan)
อินเทาร์

อินเทาร์  หรือ อินดอร์  เป็นเมืองที่มีประชากรมากที่สุดและใหญ่ที่สุดของรัฐมัธยประเทศ ประเทศอินเดีย ยังถือว่าเป็นศูนย์กลางด้านการศึกษาของรัฐ เป็นเมืองแรกของรัฐที่มีมหาวิทยาลัย ทั้งสถาบันเทคโนโลยีอินเดีย (Indian Institute of Technology) และสถาบันการจัดการอินเดีย (Indian Institute of Management Indore) เมืองตั้งอยู่ปลายทิศใต้ของที่ราบสูงมัลวะ ที่ความสูงเฉลี่ยเหนือระดับน้ำทะเล550 เมตร ถือเป็นเมืองใหญ่ที่ตั้งอยู่บนที่สูงสุดของอินเดียกลาง เมืองอยู่ทางทิศตะวันตกของเมืองโภปาล เมืองหลวงของรัฐ 190 กม. ประชากรโดยเฉลี่ยของอินโดร์ จากการสำรวจในปี ค.ศ. 2011 มีประชากร 1,994,397 คน (เทศบาล) และ 2,170,295 คน (ปริมณฑล) เมืองครอบคลุมพื้นที่เพียง ทำให้เมืองอินเทาร์เป็นเมืองที่มีประชากรหนาแน่นที่สุดในภาคกลาง 
เมืองอินเทาร์ก่อตั้งมาตั้งแต่ศตวรรษที่ 16 ในฐานะศูนย์กลางการค้าระหว่าง ที่ราบสูงเดคคานกับเดลี เมืองนี้และเมืองโดยรอบอยู่ภายใต้การปกครองของฮินดูโดยจักรวรรดิมราฐา เมื่อวันที่ 18 พฤษภาคม ค.ศ. 1724 หลังจากบาจี เรา ที่ 1 เข้าควบคุมมัลวะอย่างเต็มตัว เมืองอินเทาร์เป็นเมืองหลวงของรัฐมัธยภรัต (Madhya Bharat) ระหว่างปี 1950 ถึง 1956
กลางเมืองอินเทาร์เป็นย่านธุรกิจ และเมืองหลวงธุรกิจของรัฐมัธยประเทศ ทั้งยังเป็นที่ตั้งของตลาดหลักทรัพย์มัธยประเทศ ที่เก่าแก่เป็นอันดับ 3 ของอินเดีย
เขตมินาโตะ (โอซากะ)

เขตมินาโตะ (; โรมาจิ: "Minato-ku") เป็นหนึ่งใน 24 เขตของนครโอซากะ จังหวัดโอซากะ ประเทศญี่ปุ่น มีขนาดพื้นที่ 7.86 ตารางกิโลเมตร และจำนวนประชากร 81,076 คน
เจ้าชายวิกโก เคานต์แห่งโรเซินบอร์ก

เจ้าชายวิกโก เคานต์แห่งโรเซินบอร์ก  พระโอรสพระองค์ที่ 4 ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก เป็นพระราชมาตุลา (ลุงฝ่ายแม่)ใน สมเด็จพระราชินีอานาแห่งโรมาเนีย พระองค์ทรงเสกสมรสกับ เอเลนอร์ มาร์กาเร็ต กรีน เมื่อวันที่ 10 มิถุนายน 2467 ณ นิวยอร์ก ซิตี้ โดยมิได้รับพระบรมราชานุญาตจากพระมหากษัตริย์แห่งเดนมาร์ก ทำให้พระองค์ต้องสละฐานันดร เจ้าชายแห่งเดนมาร์ก และมิได้มีสิทธิ์ในการสืบราชบัลลังก์ และใช้พระนามเพียง เจ้าชายวิกโก เคานต์แห่งโรเซินบอร์ก จากการเสกสมรสนั้น ทั้ง 2 ไม่มีพระบุตร ต่อมาพระองค์สิ้นพระชนม์ลงเมื่อปี 2513 ณ อเบลตอฟ์ต สิริพระชันษา 76 ชันษา
พรรคภราดรภาพ

พรรคภราดรภาพ (ชื่อย่อ: ภดภ. ชื่อย่อภาษาอังกฤษ: PDP) เป็นพรรคการเมืองของไทยที่ก่อตั้งตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2550 เป็นลำดับที่ 22/2556 เมื่อวันที่ 13 พฤศจิกายน พ.ศ. 2556 มีทวี ซันเฮม และสมศักดิ์ มีชัย เป็นหัวหน้าพรรคและเลขาธิการพรรคคนแรก
ประวัติ.
พรรคภราดรภาพ ก่อตั้งเป็นพรรคการเมืองลำดับที่ 22/2556 เมื่อวันที่ 13 พฤศจิกายน พ.ศ. 2556 มีนาย ทวี ซันเฮม และ นายสมศักดิ์ มีชัย เป็นหัวหน้าพรรคและเลขาธิการพรรคคนแรก ต่อมาในวันที่ 18 พฤศจิกายน พ.ศ. 2557 นายทวีได้ลาออกจากตำแหน่งหัวหน้าพรรค และเมื่อวันที่ 23 ตุลาคม พ.ศ. 2561 ที่โรงแรมอินเตอร์คอนติเนนตัล ทางพรรคได้จัดการประชุมใหญ่ขึ้นเพื่อเลือก หัวหน้าพรรค เลขาธิการพรรค และคณะกรรมการบริหารพรรคชุดใหม่ ซึ่งที่ประชุมมีมติเลือก หม่อมราชวงศ์ดำรงดิศ ดิศกุล อดีต ส.ส. กทม. และอดีตกรรมการบริหาร พรรคไทยรักไทย เป็นหัวหน้าพรรค คนที่ 2 และนายพันธ์ยศ อัครอมรพงศ์ เป็นเลขาธิการพรรคโดยมี ร.อ.รชฏ พิสิษฐบรรณกร เป็นประธานคณะกรรมการยุทธศาสตร์พรรค
หลังการเลือกตั้งในปี พ.ศ. 2562 ทางพรรคได้ทำการประชุมเพื่อทำการเลือกหัวหน้าพรรคและกรรมการบริหารพรรคชุดใหม่ โดยก่อนการประชุม หม่อมราชวงศ์ดำรงดิศ ในฐานะหัวหน้าพรรคได้ประกาศลาออกจากตำแหน่งทำให้คณะกรรมการบริหารพรรคทั้งคณะพ้นจากตำแหน่ง และในที่ประชุมใหญ่ได้ลงมติเอกฉันท์เลือก ร.อ.รชฏ พิสิษฐบรรณกร ให้ดำรงตำแหน่งหัวหน้าพรรค คนที่ 3 และเมื่อวันที่ 23 สิงหาคม 2563 ทางพรรคได้ดำเนินจัดประชุมใหญ่สามัญประจำปี ณ โรงแรมจอลลี่ แอนด์สปา ได้ดำเนินการแจ้งสมาชิกในการย้ายที่ทำการพรรคจากที่เดิมซอย ลาดพร้าว 71 มาที่ ซอยวิภาวดี 64 จากนั้นได้ทำการสรรหากรรมการบริหารพรรคชุดใหม่โดยเพิ่มรองหัวหน้าพรรคและกรรมการบริหารพรรคอีกตำแหน่ง เป็นชุดที่ 4 
ผู้บริหารพรรค.
คณะกรรมการบริหารพรรคชุดปัจจุบัน.
คณะกรรมการบริหารพรรค ตามมติที่ประชุมใหญ่ เมื่อวันที่ 19 ธันวาคม 2564
การเลือกตั้ง.
พรรคภราดรภาพ ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ภายใต้ชื่อโครงการ “เท่าเทียมทั่วไทย” ที่นำมาใช้เป็นสโลแกนในการหาเสียงทั่วประเทศในการเลือกตั้งปี 2562 แต่ไม่ได้ที่นั่งในสภาผู้แทนราษฎร
เขตฟูกูชิมะ

เขตฟูกูชิมะ (; โรมาจิ: "Fukushima-ku") เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 4.67 ตารางกิโลเมตร มีประชากร 75,896 คน (2018)
สงครามล้างคำสาปอสูร

วี  หรือชื่อในภาษาไทยคือ สงครามล้างคำสาปอสูร เป็นภาพยนตร์แนวดาร์คแฟนตาซี ผลิตโดยกลุ่มภาพยนตร์ในรัสเซียและยูเครนและ Marins Group Entertainment ได้โครงเรื่องจากเรื่องเล่าชื่อเดียวกันของนีโคไล โกโกล ภาพยนตร์เรื่องนี้ได้เข้าฉายในโรงภาพยนตร์ในรัสเซีย, ยูเครน และอาเซอร์ไบจาน ในวันที่ 30 มกราคม 2014 ในสหรัฐในวันที่ 22 พฤษภาคม 2015 และในสหราชอาณาจักรในวันที่ 1 มิถุนายน 2015
ภาพยนตร์กำกับโดย Oleg Stepchenko ตามต้นฉบับแรกของงนีโคไล โกโกล ภาพยนตร์ได้ถ่ายทำมาตั้งแต่เดือนธันวาคม 2005 และหยุดลงหลายครั้งเนื่องจากขาดเงินทุน ในเดือนตุลาคม 2012 การถ่ายก็ทำเสร็จสิ้น ถึงแม้ "วี" จะประสบความสำเร็จในเชิงพาณิชย์และทำลายสถิติในวันหยุดสุดสัปดาห์ในรัสเซีย แต่ก็พบกับบทวิจารณ์ผสมกันในสื่อต่าง ๆ
เอเลนอร์ มาร์กาเร็ต กรีน

เอเลนอร์ มาร์กาเร็ต กรีน หรือพระนามหลังเสกสมรส เจ้าหญิงวิกโก เคาน์เตสแห่งโรเซินบอร์ก  ประสูติเมื่อวันที่ 5 พฤสจิกายน 2438 ณ นิวยอร์กซิตี สหรัฐอเมริกา เป็นธิดาของ เจมส์ โอลิเวีย กรีน กับ อเมลี ฮิววิต พระมารดาของพระองค์เป็นบุตรีของ อับราม ฮิววิต นักการเมืองท้องถิ่นของนิวยอร์ก ซิตี้ ด้านชีวิตส่วนพระองค์ทรงเสกสมรสกับ เจ้าชายวิกโก เคานต์แห่งโรเซินบอร์ก พระโอรสองค์ที่ 4 ใน เจ้าชายวัลเดมาร์แห่งเดนมาร์ก พระราชนัดดาใน พระเจ้าคริสเตียนที่ 9 แห่งเดนมาร์ก เมื่อวันที่ 10 มิถุนายน 2467 ณ นิวยอร์ก ซิตี้ ซึ่งเป็นบ้านเกิดของพระองค์ การเสกสมรสครั้งนี้ พระสวามีมิได้รับพระบรมราชานุญาตจากพระมหากษัตริย์แห่งเดนมาร์ก ทำให้พระสวามีต้องสละฐานันดร เจ้าชายแห่งเดนมาร์ก และมิได้มีสิทธิ์ในการสืบราชบัลลังก์ และใช้พระนามเพียง เจ้าชายวิกโก เคานต์แห่งโรเซินบอร์ก เธอจึงได้รับการสถาปนาเป็น เฮอร์ไฮนีส เจ้าหญิงวิกโก เคาน์เตสแห่งโรเซินบอร์ก จากการเสกสมรสนั้น ทั้ง 2 ไม่มีพระบุตร ต่อมาเจ้าหญิงวิกโก ได้เสด็จไปประทับ ณ กรุงโคเปนเฮเกน ประเทศเดนมาร์ก ตราบจนสิ้นพระชนม์ลงเมื่อวันที่ 3 กรกฎาคม พ.ศ. 2509 สิริพระชันษา 70 ชันษา
เขตซูมิโนเอะ

เขตซูมิโนเอะ (; โรมาจิ: "Suminoe-ku") เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 20.61 ตารางกิโลเมตร มีประชากร 121,364 คน (2018) ถือเป็นเขตที่มีพื้นที่มากที่สุดของนครโอซากะ
ยุทธการที่อิสซัส

ยุทธการที่อิสซัส เกิดขึ้นเมื่อวันที่ 5 พฤศจิกายน 333 ปีก่อนคริสตกาล เป็นการสู้รบระหว่างสันนิบาตคอรินธ์ นำโดยพระเจ้าอเล็กซานเดอร์มหาราชกับจักรวรรดิอะคีเมนิดของพระเจ้าดาไรอัสที่ 3 ยุทธการครั้งนี้เป็นส่วนหนึ่งของสงครามพระเจ้าอเล็กซานเดอร์มหาราช สนามรบอยู่ใกล้กับเมืองอิสเคนเดอรุน ประเทศตุรกีในปัจจุบัน
กองทัพอเล็กซานเดอร์เดินทัพมาที่ทวีปเอเชียในปี 334 ก่อนคริสตกาลและเอาชนะเซแทร็ปเปอร์เซียในยุทธการที่แม่น้ำกราไนคัส ทำให้พระองค์ครอบครองครึ่งหนึ่งของอานาโตเลีย พระเจ้าดาไรอัสที่ 3 จึงเรียกระดมพลในบาบิโลนเพื่อยึดอ่าวอิสซัส ซึ่งการยึดอ่าวนี้จะทำให้พระองค์ใช้ประโยชน์จากกองเรือได้ ดาไรอัสเดินทัพตลบหลังทัพมาซิดอนก่อนจะยึดเมืองอิสซัสที่อเล็กซานเดอร์เคยยึดครอง อเล็กซานเดอร์จึงเดินทัพย้อนกลับเพื่อไปพบกับทัพเปอร์เซียที่แม่น้ำพินารัส การสู้รบเริ่มขึ้นเมื่อทหารม้าเปอร์เซียข้ามแม่น้ำมาปะทะกับทหารม้าเทสซาลีของมาซิดอน อเล็กซานเดอร์ส่งทหารราบที่อยู่ตรงกลางข้ามแม่น้ำด้วยรูปขบวนแฟแลงซ์เข้าโจมตีทหารรับจ้างกรีกและกองทัพอมตะ (Immortals) ก่อนจะใช้ทหารม้าคอมพาเนียนผลักดันทัพเปอร์เซียฝั่งซ้ายจนถอยร่นแล้วตีโอบเข้าตรงกลางและด้านหลังที่ดาไรอัสประทับอยู่ การสู้รบจบลงเมื่อดาไรอัสตัดสินใจหลบหนีหลังพบว่าทัพของพระองค์ถูกบดขยี้ทั้งจากขบวนทัพแฟแลงซ์ด้านหน้าและทหารม้ามาซิดอนด้านหลัง
หลังการสู้รบ อเล็กซานเดอร์จับตัวพระราชวงศ์ของดาไรอัสไว้ได้ก่อนจะอภิเษกสมรสกับเจ้าหญิงบาร์ซิน พระธิดาของดาไรอัส ชัยชนะของอเล็กซานเดอร์ในครั้งนี้ทำให้พระองค์ได้ครอบครองตอนใต้ของอานาโตเลีย ด้านดาไรอัสที่หลบหนีพยายามขอเจรจากับอเล็กซานเดอร์แต่ถูกปฏิเสธ อเล็กซานเดอร์และดาไรอัสสู้รบกันอีกครั้งในยุทธการที่กอกามีลาในอีกสองปีต่อมา
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
กรรมการก

กรรมการก เป็นการกที่ใช้ในการทำเครื่องหมายคำนามที่เป็นกรรมตรงของสกรรมกริยา การกนี้ยังใช้ในอีกหลายภาษาเพื่อแสดงกรรมของคำบุพบท คำที่ถูกทำเครื่องหมายจะเป็นคำนามที่มีบางสิ่งมากระทำ ซึ่งมักใช้ร่วมกับกรรตุการก (อย่างเช่นในภาษาละติน)
ตัวอย่างสามารถพบได้ในคำสรรพนามในภาษาอังกฤษ เช่น ""They" เป็นกรรตุการก และ "Them" เป็นกรรมการก ประโยคเช่น "They like them"" ("พวกเขาชอบพวกเขา") แสดงการที่กรรตุการกและกรรมการกทำงานร่วมกันภายใต้ประโยคเดียวกัน และคำทั้งสองมีความเกี่ยวข้องกัน
กรรมการกมีอยู่ในภาษาอินโด-ยูโรเปียนดั้งเดิมและยังคงมีอยู่ในภาษาในตระกูลภาษาอินโด-ยูโรเปียนอีกหลายภาษา เช่น สันสกฤต, กรีก, ละติน, โรมาเนีย, เยอรมัน, ไอซ์แลนด์, เช็ก, บอสเนีย-โครเอเชีย-เซอร์เบีย-มอนเตเนโกร, บัลแกเรีย, โปแลนด์, ยูเครน, รัสเซีย และสโลวัก และยังพบได้ในภาษาในตระกูลภาษาอื่นอีกเช่น ตระกูลภาษายูรัล, ตระกูลภาษาอัลไต, กลุ่มภาษาเซมิติก ในภาษาในกลุ่มภาษาฟินนิกเช่น ภาษาฟินแลนด์และภาษาเอสโตเนีย จะมีสองการกเพื่อแสดงกรรม ได้แก่กรรมการกและ Partitive ซึ่งกรรมการกใช้แสดงกรรมที่เป็น telic ซึ่งอีกอันหนึ่งไม่
อเมริกามูระ

อเมริกามูระ  เป็นพื้นที่ค้าปลีกและความบันเทิงขนาดใหญ่ใกล้ชินไซบาชิในเขตชูโอของจังหวัดโอซากะในประเทศญี่ปุ่น มักเรียกกันโดยชาวบ้านว่าอาเมมูระ อเมริกามูระเป็นพื้นที่ที่ทอดยาวจากถนนนางาโฮริไปจนถึงโดตมโบริซึ่งตั้งอยู่ทางฝั่งตะวันตกของสถานีชินไซบาชิ สามารถระบุได้ด้วยอนุสาวรีย์เทพีเสรีภาพขนาดเล็กซึ่งเรียงตามท้องถนน
เขตไทโช

เขตไทโช (; โรมาจิ: "Taishō-ku") เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 9.43 ตารางกิโลเมตร มีประชากร 63,741 คน (2018)
เขตนิชินาริ

เขตนิชินาริ (; โรมาจิ: "Nishinari-ku") เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 7.37 ตารางกิโลเมตร มีประชากร 109,764 คน (2018)
เกมกระชับมิตร

เกมกระชับมิตร หรือ นัดอุ่นเครื่อง  เป็นการแข่งขันกีฬาที่ไม่มีผลต่อรางวัลหรืออันดับของทีม หรือมีความสำคัญน้อย ในการแข่งขันกีฬาประเภททีม นัดแข่งขันนี้มักจะช่วยให้โค้ชและผู้จัดการทีมสามารถเลือกและกำหนดเงื่อนไขผู้เล่นที่จะแข่งขันในลีกหรือทัวร์นาเมนต์ได้ หากผู้เล่นที่เล่นให้กับทีมอื่นหรือลีกอื่นมาก่อน เกมกระชับมิตรจะให้โอกาสนผู้เล่นเหล่านี้เรียนรู้และทำงานร่วมกับผู้อื่น เกมการแข่งขันอาจแข่งกับทีมอื่นหรือแข่งในทีมเดียวกันก็ได้ 
เกมกระชับมิตรอาจใช้เพื่อการท้าทาย เพื่อความบันเทิงในอาชีพ เพื่อประชาสัมพันธ์กีฬา เพื่อเฉลิมฉลองการครบรอบ หรือมีผู้เล่นที่มีชื่อเสียง หรือเพื่อเป็นการหารายได้เพื่อการกุศล
เขตฮิราโนะ

เขตฮิราโนะ (; โรมาจิ: "Hirano-ku") เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 15.28 ตารางกิโลเมตร มีประชากร 193,925 คน (2018)
เขตฮิงาชินาริ

เขตฮิงาชินาริ (; โรมาจิ: "Higashinari-ku") เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 4.54 ตารางกิโลเมตร มีประชากรประมาณ 82,857 คน (2018)
เขตโจโต

เขตโจโต (; โรมาจิ: "Jōtō-ku") เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น คำว่า "โจโต" มีความหมายว่า "ตะวันออกของปราสาท" ซึ่งหมายถึงปราสาทโอซากะ เขตนี้มีพื้นที่ 8.38 ตารางกิโลเมตร มีประชากรประมาณ 166,852 คน (2018)
เขตอิกูโนะ

เขตอิกูโนะ (; โรมาจิ: "Ikuno-ku") เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 8.37 ตารางกิโลเมตร มีประชากรประมาณ 129,379 คน (2018) เขตนี้มีชาวเกาหลีอาศัยอยู่จำนวนมาก คิดเป็น 1 ใน 6 ของประชากรทั้งหมด ถือเป็นเขตที่มีผู้พำนักชาวต่างชาติมากที่สุดในนครโอซากะ เป็นที่ตั้งของร้านอาหารและศูนย์รวมวัฒนธรรมเกาหลีมากมาย
ตำบลสร้างค้อ

ตำบลสร้างค้อ เป็นตำบลหนึ่งในสี่ตำบลของอำเภอภูพาน จังหวัดสกลนคร มีจำนวนหมู่บ้านทั้งสิ้น 23 หมู่บ้าน พื้นที่ทั้งหมดอยู่ในความรับผิดชอบของเทศบาลตำบลสร้างค้อ
ประวัติ.
เดิมมีชื่อหมู่บ้านว่า "บ้านงิ้วโป่ง" ต่อมาได้มีการสร้างบ่อน้ำบริเวณต้นหมากค้อ จึงเปลี่ยนชื่อบ้านเป็นบ้านสร้างค้อ เดิมบ้านสร้างค้อขึ้นกับอำเภอกุดบาก ต่อมาอำเภอภูพานแยกออกเป็นกิ่งอำเภอ แล้วยกฐานะขึ้นเป็น อำเภอภูพาน ตำบลสร้างค้อจึงเป็นตำบลหนึ่งในสี่ตำบลของอำเภอภูพาน และเทศบาลได้ประกาศขึ้นเมื่อ เมื่อวันที่ 6 กันยายน 2556
ภูมิศาสตร์.
ตัวเทศบาลตำบลห่างจากที่ว่าการอำเภอภูพานประมาณ 15 กิโลเมตร ห่างจากจังหวัดสกลนครประมาณ 50 กิโลเมตร มีเนื้อที่ประมาณ 180 ตารางกิโลเมตร หรือประมาณ 112,500 ไร่
มีอาณาเขตติดต่อกับตำบลข้างเคียง ดังนี้
ลักษณะภูมิประเทศของตำบลสร้างค้อ อยู่บนที่ราบสูงเทือกเขาภูพาน เป็นพื้นที่ที่ลาดเอียง และลาดชันไปตามภูเขา เหมาะสำหรับปลูกพืชสวน พืชไร่ ไม่เหมาะสำหรับการทำนา เนื่องจากดินไม่ค่อยอุ้มน้ำ เพราะใต้ดินเป็นชั้นหิน มีทรัพยากรธรรมชาติประเภทป่าไม้ ลำธาร สัตว์ป่า และเห็ดป่า เนื่องจากพื้นที่ส่วนใหญ่ร้อยละ 70 อยู่ในเขตอุทยานแห่งชาติภูพานและเขตป่าสงวนแห่งชาติ ภูมิอากาศของตำบลสร้างค้อ เนื่องจากอยู่บนภูเขา ฤดูร้อนจะไม่ร้อนมาก ฤดูฝนจะตกเป็นปกติตามฤดูกาล
หมู่บ้าน.
ตำบลสร้างค้อแบ่งออกเป็น 23 หมู่บ้าน ได้แก่
<templatestyles src="Div col/styles.css"/>
กีแยวบาซา

กีแยวบาซา  เป็นไส้กรอกแบบดั้งเดิมในประเทศในยุโรปตะวันออก โดยเฉพาะอย่างยิ่งโปแลนด์ ผลิตภัณฑ์นี้ทำจากเนื้อหมูหรือวัว แต่เดิมยังมีเนื้อสัตว์อื่น ๆ เช่น เนื้อไก่งวง, เนื้อไก่, เนื้อม้า, เนื้อแกะ, เนื้อวัวเป็นต้น คำว่า kiełbasa แปลว่า "ไส้กรอก" ในภาษาโปแลนด์ อาจจะมาจากวลีภาษาตุรกี "kol basa" ซึ่งแปลว่า "กดด้วยมือ" หรือ "kül basa" ซึ่งแปลว่า "กดด้วยเถ้า" หรือวลีภาษาฮีบรู כל בשר ซึ่งแปลว่า "เนื้อทุกชนิด"
กาตีโน

กาตีโน  เป็นเมืองทางตะวันตกของรัฐเกแบ็ก ประเทศแคนาดา เป็นเมืองที่ใหญ่เป็นอันดับสี่ในรัฐรองจากมอนทรีออล, เกแบ็ก และลาวาล ตั้งอยู่ทางตอนเหนือของแม่น้ำออตตาวา ตรงข้ามกับออตตาวา ทั้งสองเมืองนี้รวมกันเป็นที่ตั้งของเขตนครหลวงของแคนาดา ในปี 2016 กาตีโนมีประชากร 276,245 คน และในเขตนครหลวงมีประชากร 332,057 คน และในเขตออตตาวา-กาตีโน มีประชากร 1,323,783 คน
Mastacembelus albomaculatus

Mastacembelus albomaculatus เป็นปลาในสกุล Mastacembelus พบในบุรุนดี, สาธารณรัฐประชาธิปไตยคองโก, แทนซาเนีย, และแซมเบีย ที่อยู่อาศัยตามธรรมชาติคือทะเลสาบน้ำจืด
คำพ้องความหมาย.
Afromastacembelus albomaculatus, Caecomastacembelus albomaculatus
ที่อยู่อาศัย.
Mastacembelus albomaculatus ส่วนใหญ่อาศัยอยู่ในโขดหิน
การขยายพันธุ์.
ปลาไหลนี้ฝากไข่บนหินในพื้นที่ที่กลวงหรือแน่นบนหน้าหิน ซึ่งสัตว์อื่น ๆ ไม่สามารถเข้าถึงได้
Betta channoides

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Betta channoides เป็นสปีชีส์ของปลากัดในสกุล Betta ในวงศ์ Osphronemidae ไม่มีสปีชีส์ย่อย พบได้เฉพาะที่จังหวัดกาลีมันตันตะวันออกในเกาะบอร์เนียวในประเทศอินโดนีเซีย อาศัยอยู่ในที่ตื้นของลำธารน้ำสีน้ำตาลที่เป็นกรด สามารถเติบโตได้ถึง 2 เซนติเมตร
เวรียเมียเปร์วืยฮ์

เวรียเมียเปร์วืยฮ์  เป็นภาพยนตร์อิงประวัติศาสตร์แนวชีวิตจากประเทศรัสเซียเกี่ยวกับนักบินอวกาศ อะเลคเซย์ เลโอนอฟ บุคคลคนแรกของโลกที่เดินบนอวกาศ ซื่งเลโอนอฟยังได้ทำหน้าที่เป็นที่ปรึกษาให้กับภาพยนตร์เรื่องนี้ "เวรียเมียเปร์วืยฮ์" กำกับโดย Dmitriy Kiselev และ อำนวยการสร้างร่วมโดย Timur Bekmambetov และ Yevgeny Mironov ซึ่งต่อมาเขาได้รับบทนำ
"เวรียเมียเปร์วืยฮ์" เข้าฉายในวันที่ 6 เมษายน พ.ศ. 2560 โดยได้รับเสียงชื่นชมอย่างกว้างขวางในรัสเซีย ภาพยนตร์ทำรายได้ 561 ล้านรูเบิลในรัสเซียจากทุนสร้าง 400 ล้านรูเบิล และถือว่าเป็นภาพยนตร์ที่ทำรายได้ทะลุบ็อกซ์ออฟฟิศ
คำสัตย์ปฏิญาณฮิตเลอร์

คำว่า คำสัตย์ปฏิญาณฮิตเลอร์ ("คำสัตย์ปฏิญาณท่านผู้นำ") มักถูกเรียกกันบ่อยในภาษาอังกฤษอย่างง่ายๆว่า คำสัตย์ปฏิญาณของทหาร -หมายถึง คำสัตย์ปฏิญาณของความจงรักภักดีโดยเจ้าหน้าที่และทหารของกองทัพเยอรมันและข้าราชการพลเรือนของนาซีเยอรมนี ในช่วงระหว่างปี ค.ศ. 1934 ถึง ปี ค.ศ. 1945 ด้วยคำสัตย์ปฏิญาณว่าจะจงรักภักดีกับอดอล์ฟ ฮิตเลอร์โดยเฉพาะ แทนที่จะจงรักภักดีต่อรัฐธรรมนูญของประเทศ
<templatestyles src="แม่แบบ:คำพูด/style.css" />ข้าพเจ้าสาบานว่าจะจงรักภักดีต่อรัฐธรรมนูญของไรช์และปฏิญาณ เมื่อข้าพเจ้าได้เป็นทหารที่หาญกล้าที่มีความต้องการที่จะพิทักษ์ไรช์เยอรมันและสถาบันกฏหมายเสมอ (และ) เชื่อฟังต่อท่านประธานาธิบดีและต่อผู้บังคับบัญชาของข้าพเจ้า
<templatestyles src="แม่แบบ:คำพูด/style.css" />ข้าพเจ้าสาบานต่อพระเจ้าด้วยคำปฏิญาณอันศักดิ์สิทธิ์ เมื่อข้าพเจ้าต้องการที่จะปฏิบัติหน้าที่อย่างซื่อสัตย์และจริงใจแก่ประชาชนและปิตุภูมิของข้าพเจ้า และเตรียมพร้อมที่จะเป็นทหารที่หาญกล้าและเชื่อฟัง เพื่อที่จะเสี่ยงชีวิตของข้าพเจ้าเพื่อคำปฏิญาณนี้ตลอดกาล
<templatestyles src="แม่แบบ:คำพูด/style.css" />ข้าพเจ้าสาบานต่อพระเจ้าด้วยคำปฏิญาณอันศักดิ์สิทธิ์ ที่ท่านผู้นำของจักรวรรดิเยอรมันและประชาชน อดอล์ฟ ฮิตเลอร์, ผู้บัญชาการสูงสุดของกองทัพ ข้าพเจ้าจะยอมรับเชื่อฟังอย่างไม่มีเงื่อนไขและเป็นทหารที่หาญกล้า ข้าพเจ้าจะเตรียมตัวพร้อมตลอดกาล เพื่อที่จะพลีชีพของข้าพเจ้าสำหรับคำปฏิญาณนี้
<templatestyles src="แม่แบบ:คำพูด/style.css" />ข้าพเจ้าสาบาน: ข้าพเจ้าจะซื่อสัตย์และเชื่อฟังต่อท่านผู้นำจักรวรรดิเยอรมันและประชาชน อดอล์ฟ ฮิตเลอร์, เพื่อปฏิบัติตามกฏหมาย และเพื่อปฏิบัติหน้าที่ในงานราชการของข้าพเจ้าอย่างเต็มที่, ขอพระเจ้าจงช่วยข้าพเจ้า
เจนจิรา จำเนียรศรี

ลลดา จำเนียรศรี ชื่อเล่น เจน เกิดเมื่อวันที่ 19 มิถุนายน พ.ศ. 2539 เป็นนักแสดงหญิงชาวไทย เริ่มเป็นที่รู้จักจากการแสดงภาพยนตร์เรื่อง ฝัน หวาน อาย จูบ ตอน ฝัน" และ หลุดสี่หลุด ตอน ฮู อา กง" ปัจจุบันเจนจิรากำลังศึกษาคณะศิลปกรรมศาสตร์ เอกการแสดง มหาวิทยาลัยศรีนครินทรวิโรฒ
เขตซูมิโยชิ

เขตซูมิโยชิ (; โรมาจิ: "Sumiyoshi-ku") เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 9.4 ตารางกิโลเมตร มีประชากร 153,361 คน (2018) เป็นเขตที่อยู่ใต้สุดของนครโอซากะ มีอาณาเขตติดกับเมืองซะไก
ฮาคา

ฮาคา (#เปลี่ยนทาง , [hákʰá]) เป็นเมืองหลักของรัฐชีน ประเทศพม่า
ฮาคาตั้งอยู่ทางตะวันออกเฉียงเหนือของรัฐชีน มีพื้นที่รวม 32.4 ตารางกิโลเมตร (12.50 ตารางไมล์) อยู่เหนือระดับน้ำทะเลมากกว่า 1,800 เมตร (6,000 ฟุต) เมืองตั้งอยู่บนที่ราบสูงพื้นที่เล็ก ๆ แม้ว่าจะมีพื้นที่เล็ก แต่ก็เป็นเมืองใหญ่ที่สุดและยังเป็นเมืองหลักของรัฐ ที่ราบสูงแห่งนี้ยังมีขนาดใหญ่กว่าเมืองอื่น ๆ ในรัฐชีน มีการประเมินว่าเมืองฮาคามีพื้นที่พอที่จะขยับขยายได้อย่างเต็มที่ถึง 10 เท่าของพื้นที่ปัจจุบันของเมือง และเนื่องจากรัฐชีนค่อนข้างเป็นพื้นที่ภูเขา เมืองฮาคาจึงสร้างบนที่ลาดชันของภูเขาใหญ่ วางตัวเป็นตัวยู (U) มีถนนเพียงสายเดียวที่วิ่งกลางเมืองแห่งนี้โดยโค้งเป็นรูปตัวยู และเมืองทั้งเมืองก็สร้างรายล้อมถนนนี้ ยังมีถนนอีกเส้นที่วิ่งกลางเมืองเป็นระยะทางสั้น ๆ ตรงปลายของตัวยู ฮาคายังเป็นศูนย์กลางของรัฐชีนและเชื่อมกับเมืองทานตะลาน, พะล่าน, กั่นกอ และมะตูปีโดยทางรถบรรทุก
เขตนิชิโยโดงาวะ

เขตนิชิโยโดงาวะ (; โรมาจิ: "Nishiyodogawa-ku") เป็นหนึ่งใน 24 เขตของนครโอซากะ จังหวัดโอซากะ ประเทศญี่ปุ่น มีพื้นที่ 14.22 ตารางกิโลเมตร มีประชากรประมาณ 95,427 คน (2022) เป็นเขตที่อยู่ตะวันตกเฉียงเหนือที่สุดของนครโอซากะ มีอาณาเขตติดต่อกับนครอามางาซากิในจังหวัดเฮียวโงะ
เศรษฐกิจ.
เขตนิชิโยโดงาวะเป็นที่ตั้งของสำนักงานใหญ่ของกูลิโกะ และไดฟูกุ
จังหวัดกาลีมันตันกลาง

กาลีมันตันกลาง หรือ กาลีมันตันเตองะฮ์  เป็นจังหวัดในประเทศอินโดนีเซีย เป็นหนึ่งในห้าจังหวัดที่ตั้งอยู่ในกาลีมันตันที่เป็นส่วนหนึ่งของเกาะบอร์เนียวในส่วนอินโดนีเซีย เมืองหลักของจังหวัดคือปาลังการายา และใน ค.ศ. 2010 มีประชากรมากกว่า 2.2 ล้านคน ขณะที่การประเมินอย่างเป็นทางการ (เดือนมกราคม 2014) มีประชากร 2,368,654 คน
อัตราการเจริญเติบโตของประชากรเกือบร้อยละ 3.0 ต่อปี ระหว่าง ค.ศ. 1990 ถึง 2000 เป็นหนึ่งในจังหวัดที่อัตราการเจริญเติบโตสูงสุดในอินโดนีเซีย ในทศวรรษต่อมาถึง ค.ศ. 2010 อัตราการเจริญเติบโตประชากรลดลงเหลือราวร้อยละ 1.8 แต่ก็ยังมากกว่าจังหวัดอื่นในภูมิภาคเดียวกัน จังหวัดกาลีมันตันกลางมีชาวดายักซึ่งเป็นชนเผ่าพื้นเมืองบนเกาะบอร์เนียวอาศัยอยู่มาก
หน่วยการบริหาร.
พื้นที่จังหวัดกาลีมันตันกลางแบ่งออกเป็น 13 อำเภอหรือ"กาบูปาเต็น" 1 นครหรือ"โกตา" และ 136 ตำบลหรือ"เกอจามาตัน"
เลิฟซัมวัน (เพลงลูคัส เกรแฮม)

เลิฟ ซัมวัน  เป็นเพลงจากวงดนตรีโซลป๊อปของเดนมาร์ก ลูคัส เกรแฮม ถูกปล่อยออกมาเมื่อวันที่ 7 กันยายน 2018 จากอัลบั้มที่สามของวงนี้ "3 (The Purple Album)" เพลงนี้เขียนโดย James Alan, Stefan Forrest, Morten Ristorp, Lukas Forchhammer, Jaramye Daniels, Morten Pilegaard และ David Labrel เพลงนี้ได้ติดอันดับที่หนึ่งในชาร์ตของเดนมาร์ก
เขตนากาเงียว

เขตนากาเงียว (; โรมาจิ: "นากาเงียว-กุ") เป็นหนึ่งใน 11 เขตการปกครองในนครเกียวโต จังหวัดเกียวโต ชื่อเขตนี้มีความหมายว่า "กลางกรุง" เป็นเขตศูนย์กลางของนครเกียวโต เป็นที่ตั้งของปราสาทนิโจและตลาดนิชิกิ ทุก ๆ เดือนกรกฎาคมจะมีการจัดเทศกาลกิองในเขตแห่งนี้
เขตชิโมเงียว

เขตชิโมเงียว (; โรมาจิ: "ชิโมเงียว-กุ") เป็นหนึ่งใน 11 เขตการปกครองในนครเกียวโต จังหวัดเกียวโต เป็นที่ตั้งของสถานีรถไฟเกียวโต เกียวโตทาวเวอร์ และวัดนิชิฮงงัน
วีวาลาวีดา

วีวาลาวีดา  เป็นเพลงโดยวงดนตรีร็อกชาวอังกฤษโคลด์เพลย์ และออกมาพร้อมกับอัลบั้มที่สี่ของวง "วีวาลาวีดาออร์เดธแอนด์ออลฮิสเฟรนส์" เพลงนี้ถูกเขียนสมาชิกทั้งหมดในวงสำหรับอัลบั้มนี้ เพลงนี้มีเนื้อหาต่อกับเพลงถัดไปในอัลบั้ม "Violet Hill" ชื่อเพลง "วีวาลาวีดา" มาจากประโยคภาษาสเปน "บิบาลาบิดา" แปลว่า "ใช้ชีวิต" เพลงนี้เป็นหนึ่งในเพลงดังของโคลด์เพลย์
เนื้อเพลงของเพลงนี้ประกอบด้วยเรื่องราวทางประวัติศาสตร์ที่อ้างอิงตามศาสนาคริสต์ เพลงนี้ประกอบด้วยท่อนที่ซ้ำกัน ซึ่งมีเสียงเปียโนที่สร้างแบบดิจิทัล และมีชั้นอื่น ๆ ค่อย ๆ เพิ่มขึ้นเมื่อเพลงเริ่มดำเนินไปเรื่อย ๆ
เพลงนี้ออกมาเมื่อ 13 มิถุนายน 2008 เป็นซิงเกิลในอัลบั้ม เพลงนี้ได้ประสบความสำเร็จในการขายอย่างมาก โดยเพลงนี้ขึ้นเป็นที่หนึ่งในชาร์ตซิงเกิลแห่งสหราชอาณาจักรและบิลบอร์ดฮอต 100 ทำให้เป็นเพลงที่มียอดขายมากที่สุดของวงทั้งในสหราชอาณาจักรและสหรัฐอเมริกา เพลงนี้ได้ชนะการแข่งขันรางวัลแกรมมี สาขาเพลงแห่งปีในครั้งที่ 51 ปี 2009 และเป็นเพลงที่หกที่มีจำนวนดาวน์โหลดแบบจ่ายเงินในสหรัฐอเมริกาถึงสี่ล้านคน และมียอดขายมากกว่า 7.1 ล้านดาวน์โหลดทั่วโลก และมากกว่า 6 ล้านในสหรัฐอเมริกา
ชาร์ต.
<templatestyles src="Col-begin/styles.css"/>
ประวัติศาสตร์ของเม็กซิโก (ภาพจิตรกรรมฝาผนัง)

ประวัติศาสตร์ของเม็กซิโก  เป็นจิตรกรรมฝาผนังอยู่ที่บันไดของพระราชวังแห่งชาติในเม็กซิโกซิตี้ ถูกวาดขึ้นระหว่างปี 1929 และ 1935 โดย ดิเอโก ริเวร่า เรื่องของจิตรกรรมฝาผนังเป็นประวัติศาสตร์ของเม็กซิโกตั้งแต่สมัยโบราณจนถึงปัจจุบัน มีภาพการต่อสู้จำนวนมากของชาวเม็กซิกันกับสเปน, ฝรั่งเศส, และเผด็จการที่ควบคุมประเทศที่แตกต่างกันในประวัติศาสตร์ และถูกบูรณะในปี 2009 ในโอกาสของการจัดทำ Bicentenario de la Independencia de México และ Centenario de la Revolución Mexicana ในปี 2010
พิซิฟ

พิซิฟ  เป็นชุมชนออนไลน์ ดำเนินการโดย Pixiv Inc. สำหรับงานศิลปะ เปิดตัวเบต้าแรกในวันที่ 10 กันยายน 2007 โดย Takahiro Kamitani ปัจจุบัน Pixiv มีสำนักงานใหญ่อยู่ในเซ็งดางายะ เขตชิบูยะ โตเกียว ประเทศญี่ปุ่น เมื่อเดือนกันยายน 2016 เว็บไซต์นี้ประกอบด้วยผู้ใช้มากกว่า 20 ล้านคน และภาพมากกว่า 43 ล้านภาพ และมีการดูมากกว่า 3.7 พันล้านคนในแต่ละเดือน
โวเอซ

Voez (มักจะเขียนเป็น VOEZ) เป็นวิดีโอเกมดนตรี พัฒนาโดย Rayark Inc. เริ่มปล่อยเกมออกมาครั้งแรกในเดือนพฤษภาคม ปี 2016 สำหรับอุปกรณ์ไอโอเอสและแอนดรอยด์ในอาทิตย์ถัดมา และมีการประกาศว่าจะทำลงนินเทนโดสวิตช์โดย Flyhigh Works ผู้เผยแพร่เกมของญี่ปุ่น และวางขายเมื่อเดือนมีนาคมปี 2017 ทั่วโลก
การตอบรับ.
3 วันหลังจากการเปิดตัวเกม Rayark  แจ้งว่ามีผู้ดาวน์โหลดแอปมากกว่า 3 ล้านครั้งโดยมีผู้เล่นที่เล่นรายวัน 900,000 คน
VOEZ ได้รับการวิจารณ์เป็นบวกเป็นส่วนใหญ่ เว็บไซต์เกมสมาร์ทโฟน TouchArcade ให้คะแนน 4.5 ดาวกล่าวว่า "เกมส่องสว่างเพราะวิธีที่กลไกหลักที่ดี" เว็บไซต์เกม Zebo ได้ให้คะแนน 4.5 ดาวซึ่งเป็นการยกย่องภาพลักษณ์ของเกมและมีผลกระทบจากประสบการณ์ของผู้เล่นอย่างไรโดยบอกว่า "เกมนี้ยังสะอาดและคมชัด นอกจากนี้ยังมีความรู้สึกที่แท้จริงของพลังงานในทุก ๆ ครั้งที่คอลัมน์เคลื่อนที่"
ในรุ่นนิทเทนโด Ryan Craddock ของ Nintendo Life ให้เกม "ดี" 8 จาก 10 เรียกมันว่า "เกมดนตรีที่สวยงาม ... ที่ทำให้คุณต้องการกลับไปเล่นอีก" อย่างไรก็ตามเขาได้วิพากษ์วิจารณ์ลักษณะ "ซ้ำ ๆ " ของเพลงในขณะที่ระบุว่าคุณภาพของเสียงสามารถจะดีขึ้นได้
วิจารณ์ของเกมใน iOS / Android จำนวนมากได้รัวิจารณ์ตามความต้องการของเกมที่ "ออนไลน์ตลอดเวลา" ซึ่งผู้ใช้ต้องเชื่อมต่อกับอินเทอร์เน็ตเพื่อเล่นเกม ผู้วิจารณ์ระบุว่าจะเล่นได้ยากขณะกำลังเคลื่อนที่
ในระหว่างการนำเสนอในเดือนธันวาคมปี 2017 Flyhigh Works ยืนยันว่าภาคพอร์ต Nintendo Switch ได้รับการดาวน์โหลดแล้ว 50,000 ครั้งทั่วโลก
นาย็อน

อิม นา-ย็อน (เกาหลี: ; เกิด 22 กันยายน ค.ศ. 1995) เป็นที่รู้จักในชื่อ นาย็อน เป็นนักร้องชาวเกาหลีใต้ เธอเป็นสมาชิกของทไวซ์ เกิร์ลกรุปเกาหลีใต้ซึ่งก่อตั้งโดยเจวายพีเอนเตอร์เทนเมนต์ ผ่านทางรายการเรียลลิตีโชว์ชื่อ "ซิกซ์ทีน" (2015)
ในปี 2022 นาย็อน ได้เดบิวต์เป็นศิลปินเดี่ยวในชื่อเดียวกัน อิมนาย็อน และสามารถขึ้นไปถึงอันดับ 7 ใน บิลบอร์ด 200 ของสหรัฐอเมริกา ทำให้เธอเป็นศิลปินเดี่ยวชาวเกาหลีใต้คนแรกที่ติดท็อป 10 ของชาร์ต
ประวัติ.
อิม นา-ย็อน เกิดเมื่อวันที่ 22 กันยายน ค.ศ. 1995 ที่เขตคังดง กรุงโซล ประเทศเกาหลีใต้
ในวันที่ 15 กันยายน ค.ศ. 2010 นาย็อนเข้ารับการคัดเลือกนักแสดงปลายเปิดครั้งที่ 7 ของบริษัทเจวายพีเอนเตอร์เทนเมนต์ และได้เป็นนักแสดงฝึกหัดของบริษัท ครั้นปี ค.ศ. 2013 เธอได้รับเลือกเป็นสมาชิกของซิกซ์มิกซ์ (6mix) กลุ่มดนตรีที่ล้มเลิกไปก่อนจะได้เปิดตัวจริงๆ ห้าปีต่อมาหลังจากที่เป็นเด็กฝึกหัดของบริษัทนาย็อนได้เดบิวต์เป็นสมาชิกของเกริ์ลกรุปทไวซ์ในปี ค.ศ. 2015
ยุทธการที่แม่น้ำกราไนคัส

ยุทธการที่แม่น้ำกราไนคัส เกิดขึ้นในเดือนพฤษภาคม 334 ปีก่อนคริสตกาล เป็นการสู้รบระหว่างพระเจ้าอเล็กซานเดอร์มหาราชแห่งราชอาณาจักรมาเกโดนีอากับเซแทร็ปของจักรวรรดิอะคีเมนิด ยุทธการครั้งนี้เป็นส่วนหนึ่งของสงครามพระเจ้าอเล็กซานเดอร์มหาราช สนามรบอยู่ที่ริมฝั่งแม่น้ำบิกาชายี ประเทศตุรกีในปัจจุบัน
หลังการสวรรคตของพีลิปโปสที่ 2 แห่งมาเกโดนีอา ได้เกิดความปั่นป่วนทั่วราชอาณาจักรมาเกโดนีอา พระเจ้าอเล็กซานเดอร์มหาราช กษัตริย์องค์ต่อมาได้ทำการปราบปรามกบฏต่าง ๆ ในปี 334 ก่อนคริสตกาล พระองค์ยกทัพข้ามช่องแคบเฮลเลสปอนต์ (ช่องแคบดาร์ดะเนลส์ในปัจจุบัน) เพื่อทำศึกกับจักรวรรดิอะคีเมนิด ในขณะเดียวกันทัพเปอร์เซียได้รวมพลที่เมืองซีเลีย เมมนอน ผู้บัญชาการชาวกรีกของฝ่ายเปอร์เซียเสนอให้ใช้วิธีสกอชท์เอิร์ธเพื่อตัดเสบียงทัพมาซิดอน แต่เซแทร็ปเปอร์เซียหลายคนปฏิเสธแล้วเลือกยกทัพไปที่แม่น้ำกราไนคัสเพื่อสกัดทัพมาซิดอนไม่ให้เข้าสู่อานาโตเลีย ตามบันทึกของแอร์เรียน นักประวัติศาสตร์ชาวกรีก ทั้งสองฝ่ายประจัญหน้ากันในวันที่ 3 ของเดือนพฤษภาคม อเล็กซานเดอร์จัดทัพให้ทหารราบหนักอยู่ตรงกลาง โดยพระองค์คุมกองทหารม้าฝั่งขวาและแม่ทัพพาร์มีเนียนคุมฝั่งซ้าย ด้านทัพเปอร์เซียจัดทัพให้ทหารม้าอยู่ด้านหน้า โดยมีทหารรับจ้างชาวกรีกอยู่ด้านหลัง
การสู้รบเริ่มขึ้นเมื่ออเล็กซานเดอร์นำทหารม้าข้ามแม่น้ำ โดยทัพเปอร์เซียตอบโต้ด้วยธนูและหอกซัด การต่อสู้เปลี่ยนเป็นการรบระยะประชิดเมื่อทัพมาซิดอนขึ้นฝั่ง ไดโอโดรัส ซิคัวรัสบันทึกว่าอเล็กซานเดอร์ฆ่าโรซาเซส แม่ทัพเปอร์เซียหลังถูกโรซาเซสใช้ดาบฟันเข้าที่ศีรษะจนหมวกแตก ฝ่ายเปอร์เซียตัดสินใจถอนทัพหลังทหารม้าและทหารราบมาซิดอนที่จัดเป็นรูปขบวนแฟแลงซ์บุกผ่านทหารม้าฝ่ายตนแล้วเข้าโจมตีทหารรับจ้างกรีกที่อยู่ด้านหลัง หลังฝ่ายเปอร์เซียถอนทัพ ทหารรับจ้างกรีกพยายามเจรจากับอเล็กซานเดอร์แต่ไม่สำเร็จ ทหารส่วนใหญ่ถูกฆ่าและส่งไปเป็นทาสในมาเกโดนีอา
หลังยุทธการครั้งนี้ อเล็กซานเดอร์เดินทัพผ่านอานาโตเลียโดยมีการต่อต้านเพียงเล็กน้อย พระองค์ยึดไมเลตัสและแฮลิคาร์แนสซัส ก่อนจะปะทะกับทัพเปอร์เซียที่นำโดยพระเจ้าดาไรอัสที่ 3 ในยุทธการที่อิสซัสในปีต่อมา
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
จังหวัดซูลาเวซีใต้

ซูลาเวซีใต้ หรือ ซูลาเวซีเซอลาตัน  เป็นจังหวัดในคาบสมุทรใต้ของเกาะซูลาเวซี หมู่เกาะเซลายาร์ซึ่งอยู่ทางใต้ของซูลาเวซีก็เป็นส่วนหนึ่งของจังหวัดนี้ด้วย จังหวัดนี้ติดกับจังหวัดซูลาเวซีกลางและจังหวัดซูลาเวซีตะวันตกทางทิศเหนือ ติดกับอ่าวโบเนและจังหวัดซูลาเวซีตะวันออกเฉียงใต้ทางทิศตะวันออก ติดกับช่องแคบมากัซซาร์ทางทิศตะวันตก และติดกับทะเลโฟลเร็ซทางทิศใต้
จากข้อมูลสำมะโนประชากรปี ค.ศ. 2010 มีประชากร 8,032,551 คน ทำให้จังหวัดนี้เป็นจังหวัดที่มีประชากรมากที่สุดบนเกาะ (ร้อยละ 46 ของจำนวนประชากรของเกาะซูลาเวซี) และเป็นจังหวัดที่มีประชากรมากสุดอันดับ 6 ของอินโดนีเซีย จากการคาดคะเนประชากรในปี 2015 คาดว่ามีประชากรเพิ่มขึ้นเป็น 8.52 ล้านคน กลุ่มชาติพันธุ์ส่วนใหญ่ของจังหวัดซูลาเวซีใต้คือ ชาวบูกิซ ชาวมากัซซาร์ ชาวโตราจา และชาวมันดาร์ เศรษฐกิจของจังหวัดขึ้นอยู่กับเกษตรกรรม การจับปลา และเหมืองทอง แมกนีเซียม เหล็ก และแร่อื่น ๆ เป็นหลัก เรือปีนีซียังคงใช้กันอย่างแพร่หลายในหมู่ชาวบูกิซและมากัซซาร์ โดยส่วนใหญ่ใช้สำหรับการคมนาคมสั้น ๆ บรรทุกของ และจับปลาในหมู่เกาะของอินโดนีเซีย
ในยุคทองของการค้าเครื่องเทศระหว่างศตวรรษที่ 15 ถึง 19 จังหวัดซูลาเวซีใต้ถือเป็นประตูทางเข้าสู่หมู่เกาะโมลุกกะ ยังมีอาณาจักรเล็ก ๆ รวมถึงสองอาณาจักรที่โดดเด่นอย่าง อาณาจักรโกวา ใกล้กับมากัซซาร์ และอาณาจักรบูกิซที่ตั้งอยู่ในโบเน เมื่อบริษัทอินเดียตะวันออกของเนเธอร์แลนด์ (เฟโอเซ) เริ่มดำเนินงานในภูมิภาคนี้ในศตวรรษที่ 15 ต่อมาบริษัทได้มีความสัมพันธ์กับเจ้าชายบูกิซ พระนาม อารุง ปาลักกา พวกเขามีชัยเหนืออาณาจักรโกวา กษัตริย์แห่งโกวา สุลต่านฮาซานุดดิน ให้เซ็นสนธิสัญญาเพื่อเป็นการลดอำนาจของบุนกายา โกวา
หน่วยการบริหาร.
พื้นที่จังหวัดซูลาเวซีใต้แบ่งออกเป็น 21 อำเภอหรือ"กาบูปาเต็น" 3 นครหรือ"โกตา" และ 311 ตำบลหรือ"เกอจามาตัน"
คานิ ไซโซ

คานิ ไซโซ (ค.ศ. 1554 - 10 สิงหาคม ค.ศ. 1613) มีอีกชื่อหนึ่งว่า คานิ โยชินากะ  เขาเป็นขุนศึกชาวญี่ปุ่นในช่วงยุคเซ็นโกคุและมีผลงานเด่นในศึกเซกิงาฮาระ
ช่วงต้น.
เขาเกิดที่อำเภอคานิในแคว้นมิโนะ มีน้องชาย ชื่อ ซากาเบ (作兵衛) ตามทางบันทึกของทางวัด ได้กล่าวไว้ว่า เขาได้ศึกษาวิชาหอก (槍術) กับโฮโซอิน อินเอ ที่วัดกันโคจิ (願興寺)
เมื่อเขามีอายุได้ 13 ปี ได้รับใช้ไซโตะ ทัตสึโอกิ ในตำแหน่งพลทหารเดินเท้า ต่อมาเขาได้แปรพักตร์มาอยู่กับตระกูลโอดะ และได้รับใช้ขุนพลที่มีชื่อเสียงของตระกูลโอดะหลายคน ได้แก่ ชิบาตะ คัตสึอิเอะ มาเอดะ โทชิอิเอะ อะเกจิ มิตสึฮิเดะ และ โอดะ โนบุตากะ
สาเหตุที่เขาได้ฉายาว่า ไซโซคนใบไผ่ (笹の才蔵, "Sasa no Saizō") เป็นเพราะในนิทานพื้นบ้านได้เล่าไว้ว่า เขาได้ใช้ใบไผ่เพื่ออำพรางตัวในระหว่างการโจมตีกองทัพทาเคดะ เมื่อ โอดะ โนบุตากะ ได้พ่ายแพ้ต่อกองทัพโทโยโตมิในยุทธการชิสุงาตาเกะ เขาจึงได้เป็นขุนพลในสังกัดของฮาชิบะ ฮิเดะสึกุ แต่ในช่วงการรบที่โคมากิและนางากุเตะ มีเรื่องเล่าว่าเขาได้ขัดแย้งกับฮิเดะสึกุ เมื่อสถานการณ์การรบเริ่มเสียเปรียบ เขาจึงคิดที่จะหลบหนีออกจากสนามรบทันทีและปฏิเสธที่จะให้ฮิเดะสึกุยืมม้าของตน ในระหว่างการถอยทัพ เขาได้กลายเป็นโรนินอยู่ช่วงหนึ่ง ก็ได้มารับใช้ซะสะ นะริมาสะ เนื่องด้วยทางนะริมาสะ ได้รู้ถึงความสามารถของเขา
หลังจากที่ ซะสะ นะริมาสะ เสียชีวิต ในปี ค.ศ.1588 เขาก็ได้รับใช้ฟุกุชิมะ มาซาโนริ และได้รับที่ดินจำนวน 750 โคกุ และได้เข้าร่วมในการโอบล้อมปราสาทโอดะวาระ โดยที่กองทัพของเขา ได้เข้าปะทะกับ กองทัพของโฮโจ อุจิโนริ
ช่วงหลังของชีวิต.
หลังการเสียชีวิตของฮิเดโยชิ เขาได้เป็นหนึ่งในขุนพลของกองทัพบูรพาที่นำโดยโทกุงาวะ อิเอยาสุ โดยมีเรื่องเล่าว่า เขาสามารถสังหารขุนพลฝ่ายประจิมของอิชิดะ มิตสึนาริ ได้ประมาณ 17 คน เขาได้รับคำชื่นชมจากอิเอยาสุพร้อมกับได้รับที่ดินประมาณ 1,250 โคกุ แต่หลังจากนั้น สุขภาพของเขาก็เริ่มแย่ลง มีเรื่องเล่าว่าเขามักจะขี่ม้าพร้อมกับง้าวนากินาตะอยู่เสมอ เขามักจะอารมณ์ร่าเริงเมื่อตอนลาดตระเวน แต่ก็กลายเป็นคนอารมณ์โมโห ถ้าหากมีใครคิดขโมยของไปจากเขา เขาได้ย้ายไปอยู่ที่แคว้นฮิโรชิมะในจังหวัดอากิ และมีเรื่องเล่าต่อจากนั้นว่า เขาเป็นผู้ที่ศรัทธาในองค์เทพอะตาโงะ กอนเก็น (愛宕権現) เป็นอย่างมาก และเขาเชื่อว่าตนเองอาจจะตายในวันหยุดขององค์เทพอะตาโงะ เขาเสียชีวิตในวัย 59 ปี โดยที่เขาได้ใส่ชุดเกราะเต็มยศก่อนตาย
พรรคไทรักธรรม

พรรคไทรักธรรม (ชื่อย่อ: ท.ธ. ชื่อย่อภาษาอังกฤษ: T.T.) หรือชื่อเดิม พรรคไทยรักธรรม พรรคการเมืองไทยที่ก่อตั้งตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๕๐ เป็นลำดับที่ 12/2556 เมื่อวันที่ 16 สิงหาคม พ.ศ. 2556 มีนราวิชญ์ ซะยะ ซึ่งในเวลาต่อมาเปลี่ยนชื่อเป็น พีระวิทย์ เรื่องลือดลภาค และกรูดิน วายาโยะ เป็นหัวหน้าพรรคและเลขาธิการพรรคคนแรก 
ประวัติ.
พรรคไทรักธรม ก่อตั้งขึ้นเมื่อวันที่ 16 สิงหาคม พ.. 2556 โดยใช้ชื่อว่า "พรรคไทยรักธรรม" ต่อมาเมื่อวันศุกร์ที่ 19 ตุลาคม พ.ศ. 2561 ที่ โรงแรมเซ็นทารา ศูนย์ราชการแจ้งวัฒนะ พรรคไทรักธรรมได้จัดการประชุมใหญ่วิสามัญ ครั้งที่ 1/2561 เพื่อเลือก หัวหน้าพรรค เลขาธิการพรรค และคณะกรรมการบริหารพรรคชุดใหม่ พร้อมตั้งสภาที่ปรึกษาพรรค และคณะกรรมการสรรหาผู้สมัครลงรับเลือกตั้ง ส.ส. ซึ่งที่ประชุมมีมติเลือก นายพีระวิทย์ ให้ดำรงตำแหน่งหัวหน้าพรรคอีกสมัย พร้อมกับคณะกรรมการบริหารพรรคอีก 20 คนโดยมี วิทิต แลต และสิทธิพร นิยม เข้าร่วมเป็นกรรมการบริหารพรรค 
วันที่ 15 สิงหาคม 2562 ได้มีการจัดประชุมใหญ่สามัญประจำปี 3/2562 ซึ่งได้มีการเปลี่ยนแปลงคณะกรรมการบริหารพรรคไทรักธรรม โดยมีตำแหน่งที่สำคัญคือตำแหน่งเลขาธิการพรรค ได้มีการลงคะแนนลับ ผลปรากฏว่า นายมานะ สมันตรัฐ ได้รับคัดเลือกเป็นเลขาธิการพรรค
พรรคไทรักธรรม ถูกศาลรัฐธรรมนูญตัดสินให้ยุบพรรค เมื่อวันที่ 19 ตุลาคม พ.ศ. 2565
การเลือกตั้ง.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคไทรักธรรมได้ส่งผู้สมัครรับเลือกตั้งแบบบัญชีรายชื่อจำนวน 148 คน และแบบแบ่งเขต จำนวน 301 คน จากการประกาศผลการเลือกตั้งเมื่อวันที่ 8 พฤษภาคม พ.ศ. 2562 ปรากฏว่าพรรคไทรักธรรมมีคะแนนที่ 33,754 คะแนน ได้รับเลือกตั้ง ส.ส.แบบบัญชีรายชื่อ จำนวน 1 คน คือ พีระวิทย์ เรื่องลือดลภาค ต่อมาคณะกรรมการการเลือกตั้ง (กกต.) ประกาศให้พ้นจากสภาพ ส.ส. เนื่องจากมีการเลือกตั้งสมาชิกสภาผู้แทนราษฎรจังหวัดเชียงใหม่ เขต 8 (เลือกตั้งใหม่) ส่งผลให้มีการคำนวณคะแนนใหม่ 
วันที่ 26 พฤษภาคม พ.ศ. 2562 มีการเลือกตั้งซ่อมเขต 8 เชียงใหม่ ซึ่งผลการเลือกตั้ง มีการนำคะแนนมาคำนวณเพื่อหาสมาชิกสภาผู้แทนราษฎรแบบบัญชีรายชื่อใหม่ และจากการประกาศผลการคำนวณสัดส่วนบัญชีรายชื่อใหม่ในครั้งนี้ ได้ประกาศ ณ วันที่ 28 พฤษภาคม พ.ศ. 2562 ทำให้นายพีระวิทย์ เรื่องลือดลภาค ได้พ้นสภาการเป็น ส.ส. หลังจากได้ปฏิบัติหน้าที่ในสภาได้เพียง 3 วันเท่านั้น จึงได้รับฉายาว่า "ส.ส. 3 วัน" หลังจากคณะกรรมการการเลือกตั้งได้ประกาศให้นายพีระวิทย์ เลื่องลือดลภาพ สิ้นสภาพได้ไม่นานได้มีประชาชนได้มาเข้าปรึกษาเรื่องของคะแนน ทำให้นายพีระวิทย์ได้ตัดสินใจคัดค้านผลคะแนนเลือกตั้งโดยได้มอบหมายแก่ นายเอกพงษ์ บุญจู รองเลขาธิการพรรค ไปยื่นคำร้องเพื่อคัดค้านผลการเลือกตั้งแก่ กกต.ถึง 6 ครั้ง และครั้งที่ 7 นายพีระวิทย์ และคณะกรรมการบริหารพรรคบางส่วนได้เข้าไปยื่นคัดค้านคะแนนด้วยตนเอง และแถลงการณ์แก่สื่อมวลชนทราบด้วย แต่ก็ไม่มีผลใดๆ 
หลังจากนั้นวันที่ 28 มกราคม 2563 ได้รับเลือกตั้ง 1 คน อีกครั้ง ภายหลังกกต.ปรับผลการคำนวณจำนวนสมาชิกสภาผู้แทนราษฎรใหม่ ภายหลังนายชาติชาย วรพิพัฒน์ ผู้สมัครรับเลือกตั้งเป็นสมาชิกสภาผู้แทนราษฎร พรรคประชาธิปัตย์ ถูกศาลฎีกาแผนกคดีเลือกตั้งพิพากษาให้โดนใบดำ ทำให้จำนวนสมาชิกสภาผู้แทนราษฎรแบบบัญชีรายชื่อของพรรคประชาธิปัตย์ ลดลง 1 ที่นั่ง ส่วนของพรรคไทรักธรรมเพิ่มขึ้น 1 ที่นั่ง
พระแสน (มหาไชย)

พระแสน หรือ พระแสนเมืองมหาไชย (ພຣະແສນເມືອງມຫາໄຊຽ) เป็นพระพุทธรูปปางมารวิชัย ขนาดหน้าตักกว้าง 57 เซนติเมตร สูง 87 เซนติเมตร ศิลปะล้านช้าง เป็นพระพุทธรูปสำริด 
เดิม พระแสน ประดิษฐานอยู่ในถ้ำที่เมืองมหาไชยกองแก้ว (ມຫາໄຊຽກອງແກ້ວ) ซึ่งเชื่อว่าได้นำไปหลบซ่อนข้าศึกไว้ ชาวเมืองมหาไชยกองแก้วเชื่อว่าเป็นพระศักดิ์สิทธิ์ ถ้าฝนไม่ตกก็เชิญออกจากถ้ำมาตั้งกลางแจ้ง บูชาขอฝนได้ พระบาทสมเด็จพระจอมเกล้าเจ้าอยู่หัว รัชกาลที่ 4 โปรดเกล้า ให้เจ้าเหม็น โอรสเจ้าอนุวงศ์ อัญเชิญมาพร้อมกับพระสายน์ ประดิษฐานที่วัดปทุมวนารามราชวรวิหาร ในพระวิหารคู่กับพระเสริม
จาลาลาบัต

จาลาลาบัต (, "Calal-Abat/Jalal-Abat", جالال-ابات,) เป็นเมืองหลักของจังหวัดจาลาลาบัต ทางตะวันตกเฉียงใต้ของคีร์กีซสถาน เมืองนี้มีประชากร 97,172 คนในปี ค.ศ. 2009 และมีพื้นที่ #เปลี่ยนทาง จาลาลาบัตตั้งอยู่ที่ปลายด้านตะวันออกเฉียงเหนือของหุบเขาเฟอร์กานา ริมฝั่งแม่น้ำเกอการ์ต บริเวณเชิงเขาของเทือกเขา Babash Ata ซึ่งอยู่ใกล้กับพรมแดนอุซเบกิสถาน เมืองนี้เป็นเมืองใหญ่อันดับสามของประเทศ
จาลาลาบัตเป็นที่รู้จักกันเป็นแหล่งน้ำแร่รอบ ๆ และน้ำร้อน Azreti-Ayup-Paygambar ได้เชื่อกันว่าจะรักษาโรคเรื้อน บางโรงพยาบาลยุคโซเวียตมีโปรแกรมบำบัดน้ำแร่สำหรับผู้ที่มีโรคเรื้อรังต่าง ๆ น้ำแร่บรรจุขวดจากพื้นที่นี้จำหน่ายทั่วประเทศคีร์กีซสถาน
ประวัติ.
หนึ่งในสาขาหลักของเส้นทางสายไหมผ่านจาลาลาบัต และภูมิภาคนี้ได้เป็นภูมิภาคที่สำคัญในการเดินทางเพื่อการค้าเป็นเวลาหลายพันปีแล้ว ถึงแม้จะมีแหล่งโบราณคดีจำนวนน้อยที่ยังคงเห็นได้ในปัจจุบัน
มีตำนานเล่าว่าน้ำจากน้ำพุร้อน Azreti-Ayup-Paygambar จะสามารถโรคเรื้อน ตามตำนานมีสุสาน มัสยิด และพระราชวังอยู่ใกล้น้ำพุร้อนนี้
มีคนกล่าวว่าจาลาลาบัต ได้รับการตั้งชื่อตาม Jalal ad Din ผู้มีชื่อเสียงในการเตรียมคาราวานเพื่อรองรับนักท่องเที่ยวและผู้แสวงบุญหลายคนที่มาที่ภูเขาศักดิ์สิทธิ์
การเลือกตั้งในสหรัฐ ค.ศ. 2018

การเลือกตั้งสหรัฐอเมริกา พ.ศ.2561 ถูดจัดให้มีขึ้นเมื่อวันอังคารที่ 6 พฤศจิกายน พ.ศ. 2561 (ค.ศ. 2018) โดยมีการแข่งขันชิงตำแหน่งชิงตำแหน่งทางการเมืองที่ว่างลง ทั้งในระดับสหพันธรัฐ ระดับมลรัฐ และระดับท้องถิ่น. การเลือกตั้งมิดเทอมปี 2018 เป็นการเลือกตั้งในช่วงกึ่งกลางของการดำรงตำแหน่งประธานาธิบดีสมัยแรกของ นายโดนัลด์ ทรัมป์. ที่นั่งทั้งหมดในสภาผู้แทนสหรัฐฯ ทั้ง 435 ที่นั่ง และที่นั่งวุฒิสภา 35 ที่นั่ง (จากทั้งหมด 100 ที่นั่ง) ถูกเปิดให้มีการลงคะแนนเสียงทั่วประเทศ เพื่อหาผู้เข้ารับตำแหน่งคนใหม่มาแทนที่นักการเมืองคนเก่า ที่ดำรงตำแหน่งมาจนครบวาระ หรือกำลังจะเกษียณอายุ. นอกจากนี้ยังมีการลงชิงตำแหน่งผู้ว่าการรัฐ 39 ที่นั่ง รวมไปถึงตำแหน่งว่างทางการเมืองในระดับมลรัฐ และการปกครองท้องถิ่นอื่นๆ. 
การเลือกตั้งสหรัฐอเมริกา พ.ศ.2561 เป็นการเลือกตั้งมิดเทอมที่ก่อให้เกิดความตื่นตัว และความกระตือรือร้นทั้งจากภาคประชาชน จากทางพรรคสถาบันการเมืองของสหรัฐฯ และจากผู้สังเกตการณ์ต่างชาติ มากที่สุดครั้งหนึ่งในประวัติศาสตร์การเมืองของสหรัฐอเมริกา. ในพรรคภาคประชาชน พบว่ามีการลงคะแนนเสียงล่วงหน้าเป็นจำนวนมากถึง 2 เท่า เมื่อเทียบกับการเลือกตั้งใหญ่ทั่วประเทศในปี ค.ศ. 2016. พรรคการเมือง และพรรคสนับสนุนทางการเมืองของทั้งพรรครีพับลิกัน และพรรคเดโมแครต ใช้งบประมาณมหาศาลในการซื้อโฆษณา และลงทุนติดตั้งป้ายหาเสียงเลือกตั้ง. แหล่งข้อมูลจาก Center for Responsive Politics เปิดเผยว่าเงินจำนวนกว่า $5.2 พันล้าน ถูกใช้จ่ายในแคมเปญจ์รณรงค์หาเสียงเลือกตั้ง เพิ่มขึ้นจาก $4.4 พันล้านดอลล่าร์สหรัฐฯ ในการเลือกตั้งเมื่อปี 2016 ทำให้การเลือกตั้งมิดเทอม 2018 เป็นการเลือกตั้งที่แพงที่สุดในประวัติศาสตร์ โดยมีการใช้เทคนิคการโฆษณาชวนเชื่อ (propaganda) และการเผยแพร่ข่าวหลอก (fake news) ทั้งในสื่อกระแสหลัก และทางสื่อโซเชียลเพื่อก่อกวน บิดเบือนข้อเท็จจริง และสร้างความสับสนแก่ประชาชน. นอกจากนี้ยังมีรายงานว่านักแฮ็กเกอร์ หรือสายลับที่ทำงานให้กับมหาอำนาจต่างชาติ ได้แก่ รัสเซีย และสาธารณะประชาชนจีน ได้พยายามสอดเข้ามายุ่งเกี่ยวโดยมีวัตถุประสงค์เพื่อโน้มน้าวผลการเลือกตั้งอีกด้วย. 
ผลของการเลือกตั้งปรากฏว่า พรรคเดโมแครตสามารถช่วงชิงอำนาจการควบคุมในสภาผู้แทนฯได้ ส่วนพรรครีพับลิกันสามารถชิงเก้าอี้สมาชิกวุฒิสภาเพิ่มขึ้นจากเดิม ทำให้พรรครีพับลิกัน (GOP) สามารถควบคุมทิศทางของวุฒิสภา (สภาเซเนต) ได้ต่อไป.
รักตสิริน

รักตสิริน (ชื่อวิทยาศาสตร์: Dendrobium Hybrid "Thailand*Airy Red Bull)" เป็นพรรณไม้ในวงศ์กล้วยไม้ (Orchidiace) สกุลหวาย (Dendrobium) ซึ่งเป็นกล้วยไม้สกุลที่ใหญ่ที่สุด รักตสิริน พรรณไม้พระราชทานนามในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเป็นกล้วยไม้สกุลหวายลูกผสมระหว่าง หวายไทยแลนด์ "(Den-drobium Thailand)" เป็นพ่อพันธุ์ ผสมกับแม่พันธุ์ แอรี่ เรดบูล "(Dendrobium Airy Red Bull)" ได้ดอกสีแดงกำมะหยี่ขอบสีขาว สวยโดดเด่น โดยมีนายสวง คุ้มวิเชียร์ (ชื่อเล่น: แอร์) จากสวนกล้วยไม้แอร์ออร์คิด เป็นผู้ผสมและพัฒนาสายพันธุ์ ในวันที่ 18 เมษายน พ.ศ. 2558
ความเป็นมา.
เป็นพรรณไม้ในวงศ์กล้วยไม้ (Orchidiace) สกุลหวาย (Dendrobium) ซึ่งเป็นกล้วยไม้สกุลที่ใหญ่ที่สุดในวงศ์ กล้วยไม้ พรรณไม้พระราชทานนามใน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นกล้วยไม้สกุลหวายลูกผสมระหว่าง หวายไทยแลนด์ "(Den-drobium Thailand)" เป็นพ่อพันธุ์ ผสมกับ แม่พันธุ์ แอรี่ เรดบูล "(Dendrobium Airy Red Bull)"  ได้ดอกสีได้ดอกสีแดงกำมะหยี่ขอบสีขาว สวยโดดเด่น
การขยายพันธ์ุ.
วิธีการปลูกเป็นปัจจัยที่สำคัญในการเจริญเติบโตของกล้วยไม้ กล้วยไม้จะเจริญได้ไม่ดีด้วยวิธีปลูกที่ไม่เหมาะสม จึงมีความจำเป็นอย่างยิ่งที่ผู้ปลูกจำเป็นต้องศึกษาตวามเหมาะสมของสภาวะที่กล้วยไม้แต่ละชนิดต้องการเพื่อให้กล้วยไม้เจริญเติบโตได้ดี และออกดอกที่สวยงามและคงทน แข็งแรง โดยกล้วยไม้ในสกุลเอื้อง ชอบแดดจัด และ ไม่เหมาะสำหรับอยู่ใต้ร่มเงา ไม่เหมาพสำหรับอยู่ใกล้แหล่งน้ำเกินไป เช่นข้างบ่อน้ำเพราะจะทำให้เน่า หรือภายใต้หลังคา สัก 2-3 เดือนจะพบว่าตายเพราะเกิดจากเชื้อราเนื่องจาก อุณหภมิที่เปลี่ยนแปลงไว สำหรับกล้วยไม้ที่มีขนาดใหญ่และต้องการแยกหน่อ ควรตัดแต่งกล้วยไม้ต้นใหญ่ก่อนปลูก สำหรับกล้วยไม้ที่มีขนาดต้นใหญ่และต้องการแยกหน่อ ต้องตัดใบแห้ง ใบที่ไม่สมบูรณ์ หรือรากที่เน่า หรือ  หรือส่วนใดของกล้วยไม้ที่เน่าออกเสียก่อน แม้ส่วนที่มีแผลใหญ่ ก็ควรตัดทิ้ง หรือรากที่ยาวเกินไป ควรตัดให้สั้นจนถึงโคนต้นแล้วทายาป้องกันโรค เช่น ออร์โธไซต์  50 ผสมน้ำให้เละ หรือสามารถทาด้วยปูนแดง เนื่องจากหาง่ายและมีประสิทธิภาพสูง ในการป้องกันโรค ให้กับกล้วยไม้  
ปัจจัยที่สำคัญในการขยายพันธุ์และการเจริญเติบโตของกล้วยไม้สกุลหวาย.
มีทั้งปัจจัยในการเลี้ยงดู, การให้น้ำ, ความชื้น, อุณหภูมิ, ภาชนะปลูก, เครื่องปลูก, ปุ๋ย, โรคต่าง ๆ, และแมลง
ภาชนะปลูก.
กระถางดินเผาทรงสูง กระถางดินเผาทรงเตี้ย กระเช้าพลาสติก กระเช้าไม้สัก กระเช้าดินเผาเจาะรูก้นกระถาง ท่อนไม้มีเปลือก ต้นไม้ใหญ่
วิฑูฑภะ

พระเจ้าวิฑูฑภะ ("วิรูฒก"; "วิฑูฑภ" หรือ Viṭṭūbha "วิฏฺฏูภ") เป็นพระมหากษัตริย์แห่งแคว้นโกศลจากราชวงศ์อิกษวากุในช่วงสมัยพุทธกาล 
ชีวิต.
พระองค์เป็นพระราชโอรสของพระเจ้าปเสนทิโกศลแห่งเมืองสาวัตถี ประสูติแต่พระนางวาสภขัตติยาซึ่งเป็นเชื้อสายของเจ้าศากยะแห่งเมืองกบิลพัสดุ์ และขึ้นครองราชย์ต่อจากพระราชบิดา พระเจ้าวิฑูฑภะได้ยกทัพเข้าโจมตีและทำลายล้างศากยวงศ์ ที่เป็นราชวงศ์ของพระพุทธเจ้าและโกลิยะ ในบริเวณเชิงเขาหิมาลัยของประเทศเนปาล ต่อมาอาณาจักรของพระองค์ถูกผนวกรวมเข้ากับแคว้นมคธหลังพระองค์สวรรคตจากการจมน้ำ ณ เมืองสาวัตถี
พระสายน์

พระสายน์ (ພຣະສາຍນ໌) หรือ พระใส (ພຣະໃສ) (คนละองค์กับพระใสวัดโพธิ์ชัย จังหวัดหนองคาย) เป็นพระพุทธรูปปางมารวิชัย ขนาดหน้าตักกว้าง 1 ศอก 1 นิ้ว ศิลปะล้านช้าง หล่อด้วยทองเหลือง
เดิม พระสายน์ ประดิษฐานอยู่ในถ้ำที่เมืองมหาไชยกองแก้ว (ມະຫາໄຊຍກອງແກ້ວ) ซึ่งเชื่อว่าได้นำไปหลบซ่อนข้าศึกไว้ ชาวเมืองมหาไชยกองแก้วเชื่อว่าเป็นพระศักดิ์สิทธิ์ ถ้าฝนไม่ตกก็เชิญออกจากถ้ำมาตั้งกลางแจ้ง บูชาขอฝนได้ พระบาทสมเด็จพระจอมเกล้าเจ้าอยู่หัว รัชกาลที่ 4 โปรดเกล้า ให้เจ้าเหม็น โอรสเจ้าอนุวงศ์ อัญเชิญมาพร้อมกับพระแสน (มหาไชย) แต่แรกนำไปประดิษฐานไว้ที่วัดเขมาภิรตารามราชวรวิหาร ต่อมา พ.ศ.2401 โปรดให้นำมาประดิษฐานในพระอุโบสถ วัดปทุมวนารามราชวรวิหาร
ตำบลดอนรวก

ดอนรวก เป็นตำบลหนึ่งในอำเภอดอนตูม จังหวัดนครปฐม
ที่มาของชื่อ.
ในอดีตนั้นได้เล่าขานกันว่า ในพื้นที่ที่เป็นตำบลดอนรวกปัจจุบัน ประชาชนส่วนใหญ่ที่มาอาศัยอยู่มีเชื้อสายจีนโดยอพยพกันมาเพื่อประกอบอาชีพในพื้นที่ เนื่องจากพื้นทีนี้มีลักษณะเป็นที่ราบลุ่มและเต็มไปด้วยป่าไม้รวก ชาวบ้านจึงพากันขนานนามว่า "บ้านดอนรวก" มาจนถึงปัจจุบัน
ที่ตั้งและอาณาเขต.
ตำบลดอนรวกตั้งอยู่ห่างจากที่ทำการอำเภอดอนตูมประมาณ 15 กิโลเมตร มีอาณาเขตติดต่อกับตำบลข้างเคียง ดังนี้
ประชากรและครัวเรือน.
ตำบลดอนรวกแบ่งเขตการปกครองออกเป็น 5 หมู่บ้าน ได้แก่
ศาสนสถาน.
สถาบันและองค์กรทางศาสนา จำนวน 5 แห่ง คือ
1. วัดสระสี่เหลี่ยม
2. วัดสุขวราราม
3. ศาลเจ้าเจ็ดหลัง หมู่ที่ 1
4. ศาลเจ้า หมู่ที่ 2
5. ศาลเจ้า หมู่ที่ 3
สถานศึกษา.
การศึกษา ในพื้นที่ตำบลดอนรวกมีโรงเรียนในสังกัดสำนักงานสำนักงานคณะกรรมการการศึกษาขั้นพื้นฐานจำนวน 2 แห่ง
- ศูนย์พัฒนาเด็กเล็ก                จำนวน           2        แห่ง
- ศูนย์การศึกษานอกโรงเรียน      จำนวน           1       แห่ง
การเกษตร.
ประชากรส่วนใหญ่ประกอบอาชีพด้านเกษตรกรรม อาชีพหลักคือทำนา ผลผลิตที่สำคัญคือข้าว อาชีพรองคือการทำสวน, ทำไร่, เลี้ยงสัตว์ และประกอบอาชีพอื่น ๆ ประชากรมีรายได้เฉลี่ย 49,152.58 บาท/คน/ปี (ข้อมูล ณ เดือนพฤษภาคม 2558)
ทรัพยากรธรรมชาติ.
แหล่งน้ำธรรมชาติ
-ลำน้ำ -ลำห้วย -ลำคลอง จำนวน 1 แห่ง คือ น้ำน้ำสายท่าเรือบางพระ
-บึง.หนอง และอื่นๆ จำนวน-แห่ง
แหล่งน้ำที่สร้างขึ้น
บ่อบาดาล 17 จำนวน จุด ได้แก่
หมู่ที่ 1 จำนวน 4 จุด
หมู่ที่ 2 จำนวน 3 จุด
หมู่ที่ 3 จำนวน 4 จุด
หมู่ที่ 4 จำนวน 4 จุด
หมู่ที่ 5 จำนวน 2 จุด